stanford-oval/wikipedia huggingface dataset:
בילי נייט

| --- | --- |

נייט בשנת 1974
 לידה:  9 ביוני 1952 (בן 72) פיטסבורג, פנסילבניה, ארצות הברית
 עמדה:  קלע, סמול פורוורד
 גובה:  1.98 מטר
 מכללה:  אוניברסיטת פיטסבורג
 דראפט:  בחירה מספר 21, 1974 לוס אנג'לס לייקרס
 קבוצות כשחקן
 1974–1977 1977–1978 1978–1979 1979–1983 1983–1984 1984–1985 1985–1986:  אינדיאנה פייסרס באפלו ברייבס בוסטון סלטיקס אינדיאנה פייסרס קנזס סיטי קינגס סן אנטוניו ספרס לימוז'
 הישגים כשחקן
 2 בחירות למשחק האולסטאר של ה-NBA‏ (1977, 1978) בחירה למשחק האולסטאר של ה-ABA‏ (1976) חמישיית העונה של ה-ABA‏ (1976) חמישיית הרוקיז של העונה ב-ABA‏ (1975)
 קבוצות כמאמן
 1990–1992:  אינדיאנה פייסרס (עוזר)
 קבוצות כג'נרל מנג'ר
 2000–2002 2003–2008:  ונקובר/ממפיס גריזליס אטלנטה הוקס
ויליאם "בילי" נייט (באנגלית: William "Billy" Knight; נולד ב-9 ביוני 1952) הוא כדורסלן עבר אמריקאי, אשר שיחק באופן פעיל בין השנים 1974–1986. בשתי עונותיו הראשונות שיחק עבור אינדיאנה פייסרס בליגת ה-ABA, וב-9 העונות הבאות שיחק עבור 5 קבוצות שונות בליגת ה-NBA. ממוצעיו הכוללים בשתי הליגות הם 16.9 נקודות, 5.3 ריבאונדים ו-2.3 אסיסטים למשחק.
בין השנים 2000–2002 שימש כג'נרל מנג'ר של ונקובר/ממפיס גריזליס, ובין השנים 2003–2008 החזיק בתפקיד דומה באטלנטה הוקס.
קריירת מכללות

נייט נולד בפיטסבורג שבפנסילבניה, ובין השנים 1971–1974 למד באוניברסיטת פיטסבורג. בכל 3 עונותיו בקבוצת הכדורסל של האוניברסיטה הוביל את שחקניה עם ממוצעים של 22.2 נקודות ו-12.0 ריבאונדים למשחק. בעונת 1973/1974 הוליך את הקבוצה לשלב רבע גמר טורניר אליפות המכללות (NCAA Elite Eight), בפעם השנייה בלבד בתולדותיה. במשחק רבע הגמר הובסה פיטסבורג בתוצאה 72–100 על ידי האלופה שבדרך אוניברסיטת המדינה של קרוליינה הצפונית, אותה הוביל דייוויד תומפסון. בסיום אותה עונה נבחר נייט לחמישייה השנייה של העונה בליגת המכללות (Second-team All-American).
קריירת משחק מקצועית

בדראפט ה-NBA 1974 נבחר נייט על ידי לוס אנג'לס לייקרס בבחירה ה-21, אך הוא העדיף לחתום באינדיאנה פייסרס מליגת ה-ABA. בעונתו הראשונה באינדיאנה קלע 17.1 נקודות למשחק, והוביל את הקבוצה לצד ג'ורג' מקגיניס למעמד גמר ה-ABA, בו הפסידה מול קנטקי קולונלס של ארטיס גילמור ודן איסל בתוצאה 1–4. בעונה העוקבת היה הקלעי השני בכל ליגת ה-ABA (אחרי ג'וליוס ארווינג) עם ממוצע של 28.1 נקודות למשחק, אליהן הוסיף 10.1 ריבאונדים ו-3.7 אסיסטים למשחק. במהלך אותה עונה השתתף במשחק האולסטאר של ה-ABA, ובסיומה נבחר לחמישיית העונה. לקראת עונת 1976/1977 התפרקה ליגת ה-ABA, והפייסרס עברו לשחק בליגת ה-NBA. בעונתו הראשונה ב-NBA ניצב במקום השני בליגה בממוצע נקודות למשחק (26.6, אחרי פיט מרוויץ'), ונבחר להשתתף במשחק האולסטאר לצד חברו לקבוצה דון ביוז.
לקראת עונת 1977/1978 הועבר נייט בטרייד לבאפלו ברייבס בתמורה לאדריאן דאנטלי ומייק באנטום. בעונתו היחידה בקבוצה קלע 22.9 נקודות בממוצע למשחק, ונבחר בשנית להשתתף במשחק האולסטאר. ביולי 1978 נשלח בטרייד נוסף לבוסטון סלטיקס, יחד עם טייני ארצ'יבלד ומרווין בארנס, בתמורה לסידני ויקס, קרמיט וושינגטון, פרימן ויליאמס וקווין קונרט.
בינואר 1979, לאחר 40 משחקים בלבד עם הסלטיקס, נשלח בחזרה לפייסרס בתמורה לסנטר ריק רובי. ב-4 וחצי העונות הבאות היה אחד השחקנים הבולטים של הפייסרס, כשקלע 15.0 נקודות בממוצע למשחק. ב-11 בנובמבר 1980 קלע שיא קריירה של 52 נקודות במשחק מול סן אנטוניו ספרס. בעת עזיבתו את הקבוצה בשנת 1983 ניצב במקום הראשון בתולדות המועדון בסך משחקים (435) ונקודות (7,440) בקבוצה.
בשנים 1983–1985 שיחק עבור קנזס סיטי קינגס וסן אנטוניו ספרס. בעונת 1985/1986 עבר לשחק בלימוז' הצרפתית, ובסיום אותה עונה פרש ממשחק.
קריירת אימון וניהול

בין השנים 1990–1992 שימש כעוזר מאמן באינדיאנה פייסרס, תחת המאמנים דיק ורסצ'ה ובוב היל.
לקראת עונת 2000/2001 מונה נייט לג'נרל מנג'ר של קבוצת ונקובר גריזליס, אשר שנה לאחר מכן עברה לממפיס והפכה ל"ממפיס גריזליס". בשתי עונותיו בקבוצה לא ביצע פעולות משמעותיות רבות, מלבד הבחירות בסטרומייל סוויפט (בחירה שנייה) בדראפט ה-NBA 2000 ובשיין באטייה (בחירה שישית) בדראפט ה-NBA 2001. את שתי העונות סיימו הגריזליס במקום ה-13 (מתוך 14) באזור המערבי, עם מאזן 23–59.
בין השנים 2003–2008 שימש כג'נרל מנג'ר של אטלנטה הוקס. תקופתו בקבוצה זכורה בעיקר בגין בחירותיו הכושלות בדראפט; בדראפט 2004 בחר את ג'וש צ'ילדרס בבחירה השישית, מיד לפני שנבחר לואול דנג; בדראפט 2005 בחר את מרווין ויליאמס בבחירה שנייה, מיד לפני שנבחרו דרן ויליאמס וכריס פול; ובדראפט 2006 בחר את שלדן ויליאמס בבחירה החמישית, מיד לפני שנבחר ברנדון רוי. לטובה, ניתן לציין את בחירותיו בג'וש סמית' (בחירה 17 ב-2004) ובאל הורפורד (בחירה שלישית ב-2007), וכן את הבאתו של ג'ו ג'ונסון בשנת 2005. מאזנה הכולל של אטלנטה לאורך תקופתו בקבוצה עמד על 134 ניצחונות ו-276 הפסדים (32.7%).
הערות שוליים

↑  סטטיסטיקות קריירת המשחק של נייט, באתר basketball-reference.com
1 2 3  רשימת הפעולות של נייט כג'נרל מנג'ר ב-NBA, באתר basketball-reference.com
↑  סטטיסטיקות המכללות של נייט, באתר sports-reference.com
↑  רשימת הנבחרים בדראפט 1974, באתר basketball-reference.com
↑  נייט נשלח בטרייד לבאפלו, באתר וושינגטון פוסט, 2 בספטמבר 1977
↑  נייט, ארצ'יבלד ובארנס נשלחים לבוסטון, באתר הניו יורק טיימס, 5 ביולי 1978
↑  סטטיסטיקות המשחק בין אינדיאנה לסן אנטוניו, באתר basketball-reference.com
↑  סטטיסטיקות האימון של נייט, באתר basketball-reference.com
↑  נייט עוזב את תפקידו באטלנטה, באתר ESPN,‏ 7 במאי 2008
בורגור

| --- | --- |

Borgore ב-20 בנובמבר 2010
 לידה:  20 באוקטובר 1987  (בן 36) ישראל תל אביב, ישראל
 שם לידה:  אסף יוסף בורגר
 מוקד פעילות:  ישראל 
 תקופת הפעילות:  מ-2009
 מקום לימודים:  תלמה ילין 
 עיסוק:  תקליטן, מפיק מוזיקלי
 סוגה:  דאבסטפ, ברוסטפ, אלקטרו האוס, טראפ
 חברת תקליטים:  Buygore, Spinnin' Records, Dim Mak Records
 שיתופי פעולה בולטים:  מיילי סיירוס, Carnage, Sikdope, דב, Waka Flocka Flame, סדריק ג'רוואה, דודו טסה, ShayGray, ג'י איזי
 therealborgore.com
 
אסף יוסף בורגר (נולד ב-20 באוקטובר 1987), הידוע בשם הבמה "Borgore", הוא מפיק דאבסטפ, אלקטרו האוס, טראפ ותקליטן ישראלי. הוא המייסד של חברת ההקלטות Buygore Records ומתופף לשעבר בלהקת הדת' מטאל הישראלית "Shabira". בורגר גם חבר לשעבר בצמד המוזיקלי "Alphamale Primates", יחד עם טומבה. בורגר מתאר את עצמו כחיבור בין מטאל לבין דאבסטפ, ובמוזיקה שלו משולבים קולות תופים יחד עם אפקטים של הבי מטאל ומכנה את סגנונו כ-"Gorestep".
נכון למאי 2022 בורגור ממוקם במקום ה-10 ברשימת האמנים הישראלים המושמעים ביותר בספוטיפיי עם כ-1 מיליון מאזינים חודשיים, ובמקום ה-7 ברשימת האמנים הישראלים הנעקבים ביותר בספוטיפיי עם כ-570 אלף עוקבים.
קריירה מוזיקלית

Borgore מחזיק בחברת הקלטות בשם Buygore Records בה חתומים אמנים כגון דן פרבר, Riggi & Piros, JakeSgarlato, Dotcom, ShayGray ועוד.
ב-2012, הוא פרסם את הסינגל "Decisions", עם ביצוע קולי של מיילי סיירוס, אשר גרם לו לפרסום רב.
בשנת 2017, פרסם את הסינגל "Salad Dressing" בשיתוף פעולה עם בלה ת'ורן, שזכה למעל למיליון צפיות.
קריירה מוזיקלית > האלבום NEWGOREORDER

ב-8 ביולי 2014 הוציא Borgore לאור את אלבום האולפן הראשון שלו שנקרא "NEWGOREORDER#", תחת חברת ההקלטות שלו Buygore, ותחת רישיון בלעדי לחברת ההקלטות של סטיב איוקי, Dim Mak, בה הוא חתום. האלבום כלל 12 שירים מסגנונות האלקטרו האוס, הדאבסטפ והטראפ ועוד שני שירי בונוס. ב-2 בדצמבר יוצאת לאור גרסת הדלוקס של האלבום הכוללת שני רמיקסים לשיר "Syrup", שני רמיקסים לשיר "Last Year"‏, רמיקס טראפ ורמיקס דאב לשיר "Fame" ועוד שני רמיקסים לשיר "Ratchet".
קריירה מוזיקלית > מיני-אלבום The Buygore Album

ב-13 בינואר 2015, יצא לאור המיני-אלבום של Borgore בשם "The Buygore Album" המייצג את חברת ההקלטות שלו, Buygore Records. באלבום ישנם שבעה שירים וביניהם שיתופי פעולה עם המפיקים דן פרבר, Riggi & Piros, Sikdope ו-Jauz בסגנון האלקטרו האוס, שני שירים בסגנון הטראפ, שיר סולו ושיר נוסף יחד עם היוצר Dotcom והראפר ShayGray ובנוסף שיר בסגנון הטראפ אותו הפיקו BLVCKSTAR ו-Ookay ובו Borgore רק אחראי על הזמר.
דיסקוגרפיה > אלבומי אולפן

2014 - NEWGOREORDER#
2018 - Adventures In Time
דיסקוגרפיה > אלבומי קומפילציה

2011 - Borgore – The Filthiest Hits ...So Far
דיסקוגרפיה > אלבומי מיקס

2009 - Goresteps Most Hated
2009 - Ice Cream Mixtape
2012 - Borgore & Will Styles - Sound Of Dubstep
דיסקוגרפיה > מיני אלבומים (EP)

2009 - Gorestep: Vol. 1
2010 - Borgore Ruined Dubstep, Pt. 1
2010 - Borgore Ruined Dubstep, Pt. 2
2010 - Ice Cream
2011 - Delicious
2012 - Flex
2012 - Decisions
2012 - Turn Up
2013 - Legend
2013 - Wild Out
2014 - (Wild Out (Remixes
2014 - (NEWGOREORDER LUXE (Deluxe Edition#
2015 - The Buygore Album
2015 - Keep It Sexy EP
דיסקוגרפיה > סינגלים

"Birthday and the Black November" / "Ambient Dub Shit"
"Borgore's Misadventures in Dubstep UKF Dubstep"
"Decisions"
"Incredible" (עם Carnage)
"Deception" (עם סדריק ג'רוואה)
"That Lean" (עם Carnage)
"Legend"
"Wayak" (עם דודו טסה)
"Wild Out" (עם Waka Flocka Flame ופייג')
"Illuminati" (עם ShayGray)
"Unicorn Zombie Apocalypse" (עם Sikdope)
"Ratchet"
"$RAG" (עם Jauz ובשיתוף Virus Syndicate)
"School Daze" (עם Addison)
"Goddess" (עם Half Empty ובשיתוף Pouya)
"Forbes" (בשיתוף G-Eazy)
"Tomahawk" (עם Caked Up)
"I Love Tacos"
"Blast Ya" (בשיתוף בארינגטון לוי)
"Keep It Weird" (עם Half Empty)
"100s"
"Daddy"
"Best"
"Magic Trick" (עם Juicy J)
"Harder"
"Big Bad"
"Help"
"Domino" (עם Mad Cobra)
"Salad Dressing" (עם Bella Thorne)
דיסקוגרפיה > רמיקסים

Onili – Sentimental
Rusko – Woo Boost (כ-Boregore)
Britney Spears – Womanizer
Jellybass and Brother Culture – No Love‏ (Borgore & Jazzsteppa)
Passion Pit – Sleepyhead (כ-Boregore)
Bring Me the Horizon – It Never Ends (רמיקס VIP)
Neon Hitch – Get Over You
Gorillaz – Clint Eastwood (בוטלג של Borgore)
(Asking Alexandria – The Final Episode (Let’s Change The Channel
M.I.A. – Illygirl
Hollywood Undead – I Don't Wanna Die
LMFAO – Sexy and I Know It (עם טומבה)
Dev – Kiss My Lips
Cedric Gervais - Molly
Waka Flocka Flame - Rooster In My Rari
Metallica - Master Of Puppets
Awolnation - Sail
Borgore - Legend (עם Carnage)
Dirtyphonics - Hanging On Me (‏Borgore ו-Ookay)
Jason Derulo - Wiggle
O.T Genasis - Coco
KSHMR & Dillon Francis ft. Becky G - Clouds
Borgore & Addison - School Daze‏ (Borgore ו-Tisoki)
Brewski - Niykee Heaton
Selena Gomez - Same Old Love
Rihanna - Needed Me
Pink Guy - Dumplings
הערות שוליים

↑  Borgore: The Interview! - Part 1
↑  Borgore
↑  "Borgore and Miley Cyrus Start Cake Fight in 'Decisions' – Premiere"
| --- | --- |
בקרת זהויות :  ISNI: 0000 0003 7296 627X  MusicBrainz: 215e2b5d-06f8-4c68-b33b-8fccec27a077
בסריסקוס

| בסריסקוס |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: ראקוניים
סוג:: בסריסקוס
מינים
 Bassariscus sumichrasti  Bassariscus astutus
שם מדעי
 Bassariscus ‏קוס, 1887

בַּסָרִיסְקוּס (שם מדעי: Bassariscus) הוא סוג של ראקוניים החיים בדרומה של אמריקה הצפונית ובאמריקה המרכזית ביערות, אזורים הרריים ומדבריות. הם קרוביהם של הראקון והקואטי, אך קטנים מהם ובעלי זנב מפוספס בטבעות שנתן להם את שמם. כמו כן הם בעלי עיניים גדולות, אוזניים ואף ארוכים ופרווה זהובה.
ישנם 2 מינים של בסריסקוסים:
דביבון זנב-טבעת (Bassariscus astutus) - המין הגדול יותר שנפוץ מדרום ארצות הברית עד מרכז מקסיקו
קקומיסטו (Bassariscus sumichrasti) - המין הקטן יותר שנפוץ בעיקר במרכז אמריקה
ג'אנלואיג'י לנטיני

ג'אנלואיג'י לנטיני (באיטלקית: Gianluigi Lentini; נולד ב-27 במרץ 1969 בקארמניולה) הוא כדורגלן עבר איטלקי ששיחק בעמדות הקיצוני השמאלי והקשר ההתקפי.
קריירת משחק

לנטיני החל את הקריירה שלו בקבוצת הנוער של טורינו. הוא קודם לקבוצה הבוגרת ב-1986, ולאחר שהיה שותף במספר משחקים כמחליף הושאל בעונת 1988/1989 לקבוצת אנקונה. הוא חזר לטורינו כשזו שיחקה בליגת המשנה, וסייע לה להעפיל בחזרה לסרייה א' עוד באותה עונה. בשנתיים הבאות היה לנטיני שותף להפיכתה של הקבוצה לאחת מהבולטות בכדורגל האיטלקי, כשהשיא היה בעונת 1991/1992, עת סיימה הקבוצה במקום השלישי בליגה והעפילה לגמר גביע אופ"א, שם הפסידה לאייאקס אמסטרדם ההולנדית עקב שערי חוץ לאחר שוויון 2-2 בסיכום שני המשחקים. לנטיני שיחק לאורך כל שני משחקי הגמר. הוא הפגין מהירות רבה ויכולת כדרור מרשימה במשחקו, בנוסף לגובהו וחוסנו הפיזי. לקראת עונת 1992/1993 עבר לנטיני למילאן, אותה אימן אז פאביו קאפלו, תמורת 13 מיליון לירות שטרלינג, מה שהיה סכום שיא דאז עבור העברה בתולדות הכדורגל.
לנטיני זכה עם מילאן באליפות בעונתו הראשונה בקבוצה כששותף ב-30 משחקים, אך באוגוסט 1993, כשנהג ברכבו חזרה לביתו מטורניר קדם-עונה בג'נובה, עבר תאונת דרכים בעקבותיה שבר את גולגולתו ומספר מעצמותיו, ושרר בתרדמת במשך יומיים. על אף שהחלים באופן מלא, התאונה פגעה קשות בקריירה של לנטיני שלא שב להפגין את יכולתו הטובה. הוא איבד את מקומו הקבוע במדי מילאן, ובמשך שלוש העונות הבאות הוא שותף ב-33 משחקים בלבד בכל המסגרות.
לקראת עונת 1996/1997 עבר לנטיני לאטאלנטה, במדיה השתקם ונהנה מתקופה מוצלחת, וכעבור שנה חזר לקבוצת נעוריו, טורינו, ששיחקה אז בליגה השנייה, תמורת שני מיליון ליש"ט. לאחר ארבע עונות בקבוצה עבר ב-2001 לקונזצה במדיה שיחק שלוש שנים, וב-2004 סיים את דרכו בכדורגל המקצועני ועבר לשחק בקבוצות חובבים בליגות הנמוכות.
לנטיני פרש סופית ממשחק בשנת 2012, כשהיה בן 43.
קריירת משחק > נבחרת איטליה

לנטיני ערך את הופעת הבכורה שלו במדי נבחרת איטליה ב-13 בפברואר 1991, במשחק ידידות ביתי מול בלגיה שהסתיים בשוויון 0-0. הוא היה לשחקן קבוע בסגל של מאמן הנבחרת דאז, אריגו סאקי, במסגרת מוקדמות מונדיאל 1994. לטורניר מונדיאל 1994 עצמו לנטיני לא זומן, וזאת עקב חוסר היציבות ביכולתו בעקבות תאונת הדרכים שעבר פחות משנה לפני הטורניר. עם זאת, הוא הוסיף לשחק במדי הנבחרת עד נובמבר 1996, אז ערך את הופעתו ה-13 והאחרונה במדיה.
תארים

גביע מיטרופה: 1991
ליגת האלופות: 1993/1994
אליפות איטליה (3): 1992/1993, 1993/1994, 1995/1996
הסופר קאפ האירופי: 1994
הסופר קאפ האיטלקי (3): 1992, 1993, 1994
בצק כרוך

בצק כרוך (קרוי גם בצק דפוף), הוא גרסה של בצק עלים המכיל שמרים.
מבצק כרוך מכינים עוגות שמרים מסוג קראנץ ומאפים אישיים מסוג דניש (מהמילה דנמרק, שם הומצא המאפה).   
בצק קרואסון נעשה אף הוא בשיטה של בצק כרוך. אבל ההבדל המרכזי בינו ובין דניש הוא שהקרואסון אוורירי יותר, ופחות עשיר ורך מהדניש.
בהכנת בצק כרוך יוצרים בצק שמרים בסיסי לתוכו מחדירים את השומן. את השומן מקפלים לתוך הבצק. והבצק עוטף את השומן. ככל שמקפלים יותר פעמים את הבצק, ייווצרו יותר שכבות.
באופן מסורתי השומן בו משתמשים הוא חמאה, אבל כיום רוב המאפיות המתועשות  משתמשים במרגרינה משיקולי עלויות חומרי גלם וגם יציבותה של המרגרינה בתהליך הייצור לעומת החמאה.
במהלך האפייה מתחמם השומן שנכלא בין שכבות הבצק וגורם להיפרדות השכבות ובכך לאפקט הדפדוף והפריכות של המאפה.
בנואה (נהר)

| --- | --- |
הגשר החדש מעל נהר בנואה שליד העיר מקורדי
הגשר החדש מעל נהר בנואה שליד העיר מקורדי
 מידע כללי
 אורך:  1,400 ק"מ
 ספיקה ממוצעת:  3,477 מ"ק לשנייה
 אגן ניקוז:  319,000 קמ"ר
 מוצא:  צפון קמרון
 גובה מוצא הנהר:  1,340 מטרים
 יובלים:  נהר פארו, נהר גונגולה, נהר מאיו קבי, נהר קאראבה ונהר Katsina Ala
 שפך:  לנהר ניז'ר ליד העיר לוקוג'ה
 קואורדינטות שפך:  7°44′53″N 6°45′16″E﻿ / ﻿7.7479992594209°N 6.754350168109659°E﻿ / 7.7479992594209; 6.754350168109659
 מדינות באגן הניקוז:  קמרון קמרון  ניגריה ניגריה
 he
 נקודת שפך נהר בנואה לנהר הניז'ר ליד העיר לוקוג'ה
הנהר בנואה, מבט לדרום מזרח מג'מטה
נהר בנואה (בצרפתית: Bénoué rivière; באנגלית: Benue River), היה ידוע בעבר בשם נהר צ'אדה, הוא היובל העיקרי של הנהר ניז'ר. אורכו כ-1,400 קילומטרים וניתן לשוט לכל אורכו בעיקר מהלך חודשי הקיץ. גודל אגן הניקוז שלו הוא 319,000 קילומטרים רבועים, הוא מהווה נתיב תחבורה חשוב באזורים שבהם הוא זורם. השם בנו (אנ') מגיע מהביטוי, Binuwe שפירושו "אם המים" בשפת הבאטה (אנ').
מניעת שיטפונות

הסוכנות הלאומית לניהול בשעת חירום בניגריה (NEMA), ערכה "ניתוח ניהול סיכוני אסונות" וייעצה למשרדי הממשלה, למחלקות וסוכנויות (MDA) לנקוט בצעדים יזומים. המלצת הסוכנות הלאומית הייתה שגופי מים ברחבי המדינה יורחבו ויועמקו באמצעות אוניית מחפר באופן קבוע כדי להפוך את נתיבי המים לזמינים למטרות שונות. הסוכנות קראה למוסדות הרלוונטיים לבצע ניטור שגרתי של סכרים וגופי מים כדי להבטיח עמידה בעקומת ההפעלה שלהם, לטובת מאגרי המים.
מניעת שיטפונות > ינואר 2020

הנשיא מוחמדו בוהארי חנך פרויקט של תעלת ניקוז באורך 3.35 קילומטרים, כדי להתמודד עם אתגרים אקולוגיים בקהילת Idye. הפרויקט, מהווה חלק מ-17 פרויקטים אקולוגים, שאושר על ידי הנשיא ברבעון הרביעי של 2017 והסתיים תוך 48 שבועות. הפרויקט נועד לטפל בהשפעות ההרסניות של השיטפונות, תוך הדגשת המחויבות של הממשלה הפדרלית להתמודד עם הבעיות ולהפוך את החיים למשמעותיים יותר עבור האזרחים.
מניעת שיטפונות > שיטפון 2017

סוכנות הידיעות של ניגריה (NAN), דווחה שקהילת Idye הייתה בין הקהילות שנפגעו בצורה הקשה ביותר מהשיטפון ב-2017. מקהילה זו נעקרו מבתיהם מעל 120,000 בני אדם מהבירה מקורדי (אנ') של מדינת Benue. באותם שיטפונות, נהרסו יותר מ-200 משקי בית.
מניעת שיטפונות > שיטפון 2022

באוקטובר 2022, התרחש שיטפון לאורך עמק הנהר בנואה. השיטפון גרם לאסון ברחבי 36 מדינות ניגריה, מאות כפרים ומרכזים עירוניים שקעו במים. האסון ערער את חייהם של יותר מ-2.4 מיליון בני אדם ויותר מ-600 הרוגים נרשמו. בנוסף, שטחים נרחבים של אדמות חקלאיות ברחבי המדינות נסחפו. חקלאים במדינת אדמאווה (אנ') נאבקו לפנות שאריות של יבולים שנהרסו בשיטפון.
ביום שישי, 23 בספטמבר 2022, על פי דבריו של נציב המדינה למשאבי מים וסביבה, גודווין אויוונה, השיטפון פגע בכל אזורי הממשל המקומיים שהיו קיימים לאורך הנהר בנואה. השיטפון פגע ב-7 מחוזות. הממשלה פעלה לצמצום נזקי השיטפון והעבירה כספים לניקוי אגן ההיקוות של נהר בנואה.
הפגיעה הקשה ביותר הייתה בעיקר בתושבי הקהילות חקלאיות החיות לאורך יובליו המרכזיים של נהר בנואה שחוצה שבע מתוך 21 המחוזות המקומיות במדינה. השיטפון פגע ב-82,730 תושבים, 13,788 משקי בית, 51 בני אדם נפצעו ו-27 נהרגו. אדמות חקלאיות בשווי מיליארדי נאירה ניגריים נהרסו באותו אירוע.
אקלים

האקלים במדינת בנואה הוא אקלים סוואנה טרופי. בהתבסס על מחקרים, חם לאורך כל עונות השנה, רטוב ויבש כאחד. הטמפרטורה השנתית היא 29.38°C מעלות וכמות המשקעים עומדת על כ-135.2 מילימטרים של גשם בשנה. הלחות הממוצעת עומדת על 61%.
זיהום

הקרן לתיירות ושימור, במדינת Benue, בניסיון לשמור על הנהר מצורות שונות של זיהום, הודיעה על אי סדרים בכמה חברות המפנות ומשליכות פסולת לנהר. הפסולת מסוג אתנול פגעה בחיי אדם דגים ויונקים מימיים. כתוצאה מכך, ממשלת מדינת Benue נקטה בפעולה מיידית לטפל בנושא כדי למנוע נזקים נוספים לאזרחיה.
גאוגרפיה

הנהר בנואה זורם מרמת אדמאווה שבצפון קמרון, משם הוא זורם מערבה, דרך העיירה גארואה ומאגר לגדו, לתוך ניגריה מדרום להרי מנדרה (אנ'), עד למפגש עם הנהר ניז'ר ליד העיר לוקוג'ה (אנ').
היובלים הגדולים של נהר בנואה הם נהר פארו, נהר גונגולה ונהר מאיו קבי, המחבר את נהר בנואה עם נהר הלוגון (חלק ממערכת אגם צ'אד) בזמן שיטפונות. יובלים אחרים הם נהר Taraba ונהר Katsina Ala.
הערות שוליים

↑  Benue River | Nigeria, Map, Facts, & Location, בריטניקה (באנגלית)
1 2  Babangida, Abdulkareem Mojeed, Mohammed (16 בדצמבר 2022). "SPECIAL REPORT: How poor infrastructure worsened flood disasters in states across Nigeria". Premium Times Nigeria (באנגלית). נבדק ב-4 ביולי 2023. {{cite web}}:  (עזרה)
↑  "AGRICULTURAL ENGINEERING: An Introduction to Agricultural Engineering"
↑  "Benue River". WorldAtlas (באנגלית). 5 באפריל 2023. נבדק ב-3 ביולי 2023. {{cite web}}:  (עזרה)
↑  Njeuma, Martin Zachary (1969). THE RISE AND FALL OF FULANI RULE IN ADAMAWA 1809 - 1901 (PDF). University of London. p. 13.
↑  Nseyen, Nsikak (19 בספטמבר 2022). "Flooding: NEMA issues warning to Adamawa, Taraba, Benue, others". Daily Post Nigeria (באנגלית). נבדק ב-4 ביולי 2023. {{cite web}}:  (עזרה)
1 2  Nigeria, Guardian (3 בינואר 2020). "Buhari inaugurates 3.35km drainage in Benue". The Guardian Nigeria News - Nigeria and World News (באנגלית). נבדק ב-4 ביולי 2023. {{cite web}}:  (עזרה)
↑  "Buhari Inaugurates 3.35km Drainage In Benue". theglittersonline.com.ng. 3 בינואר 2020. {{cite web}}:  (עזרה)
↑  Nigeria, News Agency of (28 באוגוסט 2022). "Floods ravage Benue villages as Governor Ortom lounges in Europe". Peoples Gazette (באנגלית). נבדק ב-4 ביולי 2023. {{cite web}}:  (עזרה)
↑  Report, Agency (14 בספטמבר 2022). "Floods destroy 200 households in Makurdi". Punch Newspapers (באנגלית). נבדק ב-4 ביולי 2023. {{cite web}}:  (עזרה)
↑  Simire, Michael (23 בספטמבר 2022). "Flooding hits riverine areas in Benue". EnviroNews Nigeria (באנגלית). נבדק ב-4 ביולי 2023. {{cite web}}:  (עזרה)
↑  Michael Simire, Flooding hits riverine areas in Benue, EnviroNews Nigeria, ‏2022-09-23 (באנגלית)
↑  "Benue weather and climate ☀️ Best time to visit 🌡️ Temperature". www.besttravelmonths.com (באנגלית). נבדק ב-2023-09-20.
↑  "Weather for Makurdi, Benue, Nigeria". www.timeanddate.com (באנגלית). נבדק ב-2023-09-20.
↑  Orsar, Hembadoon (18 באפריל 2023). "Benue River Pollution: You Have Failed, Ortom Tells 3 Commissioners" (באנגלית). נבדק ב-6 ביולי 2023. {{cite web}}:  (עזרה)
↑  Charles, John (2023-04-17). "Ortom orders firm's probe for alleged River Benue pollution". Punch Newspapers (באנגלית). נבדק ב-2023-07-26.
↑  Sunday, Ochogwu (2023-04-17). "Biotech company accused of polluting River Benue with cassava plant waste". Daily Post Nigeria (באנגלית). נבדק ב-2023-07-26.
↑  "Benue River | Nigeria, Cameroon, Chad | Britannica".
↑  "Katsina Ala River | river, western Africa | Britannica". www.britannica.com (באנגלית). נבדק ב-3 ביולי 2023. {{cite web}}:  (עזרה)
| --- | --- |
בקרת זהויות :  NLI: 987007529945905171  GND: 1049347137  LCCN: sh88005232  VIAF: 307310271   WorldCat (עם VIAF): 307310271
ג'ורג' שירינג

| --- | --- |

 לידה:  13 באוגוסט 1919 לונדון, הממלכה המאוחדת של בריטניה הגדולה ואירלנד 
 פטירה:  14 בפברואר 2011 (בגיל 91) ניו יורק, ארצות הברית 
 שם לידה:  George Albert Shearing 
 מוקד פעילות:  הממלכה המאוחדת של בריטניה הגדולה ואירלנד, הממלכה המאוחדת 
 תקופת הפעילות:  מ-1937 
 מקום לימודים:  בית הספר לינדן לודג' לעיוורים 
 סוגה:  ג'אז, בי בופ, קול ג'אז 
 שפה מועדפת:  אנגלית 
 כלי נגינה:  פסנתר, פסנתר כנף 
 חברת תקליטים:  בלו נוט, קונקורד רקורדס, קפיטול רקורדס, MGM רקורדס 
 פרסים והוקרה:  קצין במסדר האימפריה הבריטית  כוכב בשדרת הכוכבים בהוליווד  Knight Bachelor  פרס הג'אז של ה-BBC 
 georgeshearing.net
 פרופיל ב-IMDb
 
ג'ורג' אלברט שירינג (באנגלית: George Albert Shearing; ‏ 13 באוגוסט 1919 – 14 בפברואר 2011), היה פסנתרן, מלחין ומעבד ג'אז אנגלי.
שירינג, עיוור מלידה, חיבר למעלה מ 300 קטעי ג'אז וביניהם השיר Lullaby of Birdland, הוביל הרכבי ג'אז רבים ומגוונים, הקליט עשרות אלבומים שזכו להצלחה רבה. בשנים 1982 ו-1983 זכה שירינג בפרס גראמי על שני אלבומים שיצר עם הזמר מל טורמה.
ביוגרפיה

שירינג נולד בלונדון ב-13 באוגוסט 1919, הצעיר בתשעה ילדים למשפחה ממעמד הפועלים. אביו עבד כמוביל פחם ואמו ניקתה רכבות בלילה אחרי טיפול בילדיה במשך היום. על אף שהיה עיוור מלידה, שירינג גילה יכולות וכישרונות מוזיקליים כבר מגיל צעיר, והיה מנגן משמיעה שירים ששמע ברדיו על הפסנתר בביתו. הוא החל ללמוד אצל מורה מקומי והמשיך עוד ארבע שנים בלימודיו בבית הספר לינדן לודג' לעיוורים (אנ').
הודות לכישרונו הוצעו לשירינג מלגות לימוד מאוניברסיטאות נחשבות, אך הוא העדיף לצאת ולהתפרנס והחל לנגן בפאב מקומי תמורת חמישה דולרים לשבוע. ב-1937 הוא הצטרף לתזמורת שכל נגניה עיוורים בהובלת קלוד במפטון והחל להתפרסם. באותה תקופה החל להקשיב לתקליטים של הפסנתרנים פאטס וולר וטדי וילסון מהם הושפע בדרך לעיצוב סגנון ייחודי משלו.
ב-1938 נערכה השמעת הבכורה שלו בתחנת הרדיו BBC והוא החל להקליט בקביעות כסולן, וכן עם מיטב הנגנים באנגליה באותה תקופה. ב-1947 החליט שירינג להגיע למולדת הג'אז ארצות הברית ולהיות חלק מסצנת הג'אז בניו יורק. במהרה התפרסם כפסנתרן בי בופ והחל לנגן במועדוני הג'אז של ניו יורק, תחילה כפסנתרן בהפסקות וכמחליף של הפסנתרן של אלה פיצג'רלד, עד שהקים רביעייה והוזמן לנגן עם הרביעייה שלו ושל הקלרניתן באדי דה פרנקו. בשנת 1941 נשא שירינג לאשה את טריקסי בייס, שממנה התגרש מאוחר יותר.
הפריצה הגדולה שלו לתודעת הקהל התרחשה ב-1949 כשהקליט עם קווינטט שהוביל גרסה לשיר September in the rain. התקליט הפך ללהיט ונמכר ב-900 אלף עותקים. שירינג ביסס את מעמדו כפסנתרן ג'אז והירבה להקליט ולהופיע עם הקווינטט בכל רחבי ארצות הברית. עם הזמן החל להוסיף אלמנטים קלאסיים לנגינתו והופיע כסולן עם תזמורת סימפונית. משנת 1968 צימצם את ההרכבים שלו לטריו ודואו, דבר שאיפשר לו לאלתר ולנוע בחופשיות מיצירותיו של יוהאן סבסטיאן באך לסגנון בי בופ באותו קטע מוזיקלי.
בשנת 1973 התגרש שירינג מאשתו הראשונה ונשא לאשה את הזמרת אלי גפרט.
שירינג הוזמן על ידי שלושה מנשיאי ארצות הברית להופיע בבית הלבן - הנשיאים ג'רלד פורד, ג'ימי קרטר ורונלד רייגן. בשנת 2006 הוענק לשירינג תואר אביר על ידי המלכה אליזבת השנייה. כשהתבשר על קבלת הפרס אמר "אני לא יודע למה מגיע לי הפרס, פשוט עשיתי את מה שאני אוהב לעשות" כשנשאל על ידי העיתונות לתחושותיו השיב "אני חושב על הדרך שעשיתי מנגן פאב בשכונה עבור 5 דולר לשבוע עד לארמון בקינגהאם, זו בהחלט דרך ארוכה וקבלת תואר האבירות יכולה אולי להראות לאנשים צעירים לאן ניתן להגיע בחיים אם אדם לומד היטב את מלאכתו והולך בעקבות חלומותיו".
שירינג נפטר בגיל 91 ממחלת לב. פסנתרן הג'אז והמלחין דיק היימן אמר עליו "לג'ורג' שירינג היה צבע עשיר וחושני בפסנתר. הוא התחבר לפסנתר קרוב יותר מכל הפסנתרנים שאני מכיר".
הערות שוליים

1 2 3  George Shearing Jazz Piano Legend Biography, www.georgeshearing.net
1 2 3 4  Sir George Shearing obituary, the Guardian, ‏2011-02-15 (באנגלית)
↑  Dick Hyman's Century of Jazz Piano Lessons DVD (Full Jazz Piano Lesson Videos) [Best video Quality!], נבדק ב-2021-10-03
| --- | --- |
בקרת זהויות :  NLI: 987007443806505171  PLWABN: 9810557086205606  BNE: XX888339  BnF: cb13899721w (data)  GND: 129402613  ICCU: CUBV072628  ISNI: 0000 0001 2023 9981  LCCN: n81015302  MusicBrainz: ef83af4c-4da9-47d1-b9bd-df9db18b28e9  NKC: xx0014043  NTA: 070777691  SNAC: w6j39n8p  SUDOC: 080564151  VIAF: 37103429   WorldCat (עם VIAF): 37103429 
ג'ורג' שירינג